《登汉武帝玄都坛》
明代·胡侍

曲磴回谿数百重，汉皇行幸有遗踪。
海西不复来三鸟，岩畔虚传驻六龙。
碧露暗滋金洞草，紫云常护石坛松。
便应别著登山屐，策杖高寻玉检封。

作者简介：（1492—1553） 明陕西咸宁人，字奉之，号濛溪。正德十二年进士。历官鸿胪少卿。嘉靖初，以劾张璁、桂萼触帝怒，谪潞州同知。后被斥为民。有《墅谈》、《真珠船》。